
PARLAMENTUL  ROMÂNIEI

  SENAT    

          
                       CAMERA DEPUTAŢILOR                                                                                                            

Comisia  permanentă  a Camerei Deputaţilor şi Senatului privind   

Statutul deputaţilor şi al senatorilor, organizarea şi funcţionarea şedinţelor comune ale Camerei Deputaţilor şi Senatului
Plx 67/2013
                                                                                                                                                                       L/ 169 /2013
RAPORT  
asupra propunerii legislative pentru modificarea şi completarea Legii nr. 96/2006 privind Statutul deputaţilor şi senatorilor 
În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia permanentă a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea  şedinţelor comune ale Camerei Deputaţilor şi  Senatului a fost sesizată spre  dezbatere în fond cu propunerea legislativă  pentru modificarea şi completarea  Legii nr.96/2006 privind Statutul deputaţilor şi al senatorilor, trimisă de Camera Deputaţilor cu adresa  nr. PLX 67 din 21 mai 2013, şi de Senat cu adresa nr. L 169 din 22 mai 2013, înregistrate la Comisie cu adresele 43/113/21 05 2013 și 43/ 115/25 05 2013.
Propunerea legislativă  are ca obiect de reglementare modificarea și completarea Legii nr. 96/2006 privind Statutul deputaților și  senatorilor, în sensul respectării solicitărilor pe care Președintele României le-a inserat în cererea de reexaminare a Legii pentru modificarea și completarea Legii nr. 96/2006 privind Statutul deputaților și al senatorilor, adoptată de Parlament în data de 13 februarie 2013.
Consiliul Legislativ a avizat negativ propunerea legislativă, conform avizului nr.184 din 20.03.2013..
Guvernul, prin  punctul său de vedere nr. 547 din 19.04. 2013, lasă la latitudinea Parlamentului să se pronunțe cu privire la această propunere legislativă.
La lucrările Comisiei, în şedinţa din 18 iunie 2013 au fost prezenţi toți cei 9 membri ai comisiei (2 senatori şi 7 deputaţi). 
În urma dezbaterilor şi a opiniilor exprimate, membrii Comisiei au hotărât, cu unanimitate de voturi, să  supună  plenului celor două Camere ale Parlamentului respingerea propunerii legislative pentru modificarea şi completarea Legii nr. 96/2006 privind Statutul deputaţilor şi al senatorilor, motivând că reglementările propuse vizează forma actului normativ de bază, așa cum a fost el modificat și completat prin Legea adoptată de Parlament în data de 13 februarie 2013. Prin urmare, propunerile de modificare și completare cuprinse în prezenta propunere legislativă nu pot fi analizate pe fondul reglementării, întrucât dispozițiile la care ele se raportează nu sunt încă în vigoare
Potrivit prevederilor art.73 alin. (3) lit. c) din Constituţia României, republicată, propunerea legislativă face parte din categoria legilor organice şi urmează să fie dezbătută de cele două Camere ale Parlamentului, în şedinţă comună, în conformitate cu dispoziţiile art. 65 alin. (2) lit.) j din Constituţia României, republicată.

SECRETAR,








Deputat VLASE Petru Gabriel 
    Deputat TALOȘ Gheorghe-Mirel

